Natrij-sulfat

Natrij sulfat je so natrija i sumporne kiseline. U anhidratnoj formi, je bijeli kristalni prah sa hemijskom formulom Na2SO4, dok je kao dekahidrat poznat kao Glauberova so ili sal mirabilis (čudesna so) sa formulom Na2SO4 ·10H2O. Sa godišnjom proizvodnjom od 6 miliona tona je jedna od najvažnijih trgovačkih hemikalija.

Natrij-sulfat se najviše koristi u proizvodnji deterdženata, u Kraftovom procesu proizvodnje papira. Oko dvije trećine svjetske proizvodnje se dobija iz mirabilita, prirodnog minerala u formi dekahidrata te ostataka iz proizvodnje nekih hemijskih sirovina poput hlorovodične kiseline.

 Historija 
Hidrat natrij-sulfata je poznat i kao Glauberova so, koja je dobila ime po njemačko-holandskom farmakologu Johann Rudolf Glauberu (1604–1670), koji ju je otkrio u izvorima u Mađarskoj. On lično ju je nazvao čudesna so () zbog njenih medicinskih osobina: kristali se generalno koriste kao laksativ, dok nije otkrivena njena današnja primjena početkom 20. vijeka.Zbigniew Szydlo: Water which does not wet hands: The Alchemy of Michael Sendivogius, 1994, London-Varšava, Poljska Akademija nauka

U 18. vijeku Glauberova so se počela upotrebljavati kao sirovina u industrijskoj proizvodnji sode (natrij-karbonat), putem reakcije sa kalij-karbonatom. Pošto su se povećale potrebe za sodom, povećana je i potražnja za natrij sulfatom.Fred Aftalion: A History of the International Chemical Industry, 1991, Philadelphia, University of Pennsylvania Press, str. 11–16,  Do tada, Leblancov proces, kojim se natrij sulfat dobijao kao intermedijarni proizvod je bio glavni metod u proizvodnji sode.

 Reference 

Kategorija:Sulfati
Kategorija:Aditivi sa E-brojem